[{"text_idx": "#000001", "text": "Keskealine naine leidis biodu\u0308naamilise hingamise kuuriga taastee oma julguse ja loomingulisuse juurde"}, {"text_idx": "#000002", "text": "See 40. eluaastates naine po\u0308o\u0308rdus Juugakotta 2019. aasta suvel, olles po\u0303hjalikult la\u0308bi vaadanud kodulehel olevad hingamisteraapia variandid ja klientide lood, otsustades, et ko\u0303ige paremini sobib talle biodu\u0308naamiline hingamine. Naine to\u0308o\u0308tas vastutusrikkal ja intensiivset loomingulist panustamist no\u0303udval to\u0308o\u0308kohal, kus oli end ku\u0308ll u\u0308les to\u0308o\u0308tanud ja oma erialal tippu jo\u0303udnud, kuid samas ka la\u0308bi po\u0303letanud ja iga to\u0308o\u0308pa\u0308ev oli talle eneseu\u0308letamist no\u0303udev va\u0308ljakutse. Ta ei olnud rahul iseendaga ja mitmete aspektidega oma elust. Kuhugi oli kadunud pulbitsev ro\u0303o\u0303m ja spontaanne tegutsemine, aeg-ajalt ka\u0308isid ku\u0308las a\u0308revusha\u0308ired. Ta lootis ennast taasleida ja valis juba enne terapeudiga kohtumist, et teeb la\u0308bi biodu\u0308naamilise hingamise ta\u0308iskuuri."}, {"text_idx": "#000003", "text": "Traumaku\u0308simustikku ta\u0308ites ma\u0308rgati mitmeid olukordi ja su\u0308ndmusi, mis vo\u0303isid ko\u0303ik praeguse olukorra kujunemise juures rolli ma\u0308ngida. Sissejuhatav tants oli va\u0308ga vabastav. Naine polnud enam ammu ennast tantsuliselt va\u0308ljendanud, kuid kui hakkas seda terapeudi ettena\u0308itamise ja eeskuju ja\u0308rgi tegema, sai tema loominguline natuur innustust ja juba paari tantsu ja\u0308rel hakkas ta juba ise vabamalt improviseerima. Naine sai soovituse hoida energia liikuvana ja ma\u0308rgata oma aistinguid."}, {"text_idx": "#000004", "text": "Kuna terapeut oli siirdumas suvepuhkusele, otsustati teha teine seanss tavaline vabastava hingamise seanss ja kuuri ja\u0308tkata alles pa\u0308rast suvepuhkust. Teisel seansil ta\u0308ideti Algallika diagnostiline ku\u0308simustik ja hingati mantramuusika ja\u0308rgi, mida Naine samuti nautis."}, {"text_idx": "#000006", "text": "Iga seansiga muutus Naine vabamaks, spontaansemaks, ro\u0303o\u0303msamaks. Aastate taak justkui haihtus, keha liikus paremini, Naises vulisesid elujo\u0303ed ja voolasid heaoluhormoonid. Vana to\u0308o\u0308koha seljataha ja\u0308tmine o\u0303nnestus. Uus samal kohal to\u0308o\u0308lehakkaja tegi paljusid asju teistmoodi, kuid just see tegigi Naisele ro\u0303o\u0303mu. Uue inimesega jo\u0303udsid ka vanale to\u0308o\u0308kohale uued tuuled ja Naine ei pidanud oma vanade kolleegide hea ka\u0308eka\u0308igu pa\u0308rast muretsema. Uuel to\u0308o\u0308kohal aga pandi tema vo\u0303imekust, head o\u0303pivo\u0303imet ja ta\u0308helepaneliku kuulamise oskust ta\u0308hele ja tunnustati seda kohe alguses. See andis lootust, et nu\u0308u\u0308d vo\u0303ivad alata o\u0303nnelikud pa\u0308evad, kus on aega iseendale, perele ja harrastustele. Samal ajal tehti talle huvitavaid ettepanekuid, kutsuti koolitama ja erialaselt panustama, mille u\u0308le ta ainult ro\u0303o\u0303mu tundis."}, {"text_idx": "#000007", "text": "Naise enda valitud pilt tema vabanemise tunde kohta kohta teraapia lo\u0303pus"}]